EkBass/fiwiki-20250220-pages-articles huggingface dataset:
Amir Vahedi

Amir Vahedi (1961 Teheran, Iran – 8. tammikuuta 2010 Las Vegas, Yhdysvallat) oli iranilaissyntyinen yhdysvaltalainen pokeriammattilainen. Hän voitti urallaan yhden WSOP-rannekkeen ja tunnetaan näyttelijä Ben Affleckin pokerinopettajana. Vahedi palveli Iranin armeijassa Iranin ja Irakin välisessä sodassa kunnes pakeni Saksaan ja sai poliittisen pakolaisen statuksen Länsi- Berliinissä. Myöhemmin Vahedi ja hänen veljensä muuttivat Kaliforniaan ja työskentelivät ravintolassa ja limusiinien vuokrauksen parissa ennen kuin Vahedi alkoi pelata pokeria vuonna 1997.http://www.pokernews.com/stories/amir- vahedi.htm luettu 9.2.2007 Vahedi nimettiin vuoden no limit texas hold'em -pelaajaksi vuonna 2001 ja vuonna 2003 hän oli toisena Men Nguyenin jälkeen Card Player -lehden vuoden pelaaja -valinnoissa. Vuonna 2003 hän selviytyi WSOP:n pääturnauksen finaalipöytään olleen siinä kuudes ja ansaiten 250 000 dollaria. WSOP-rannekkeensa hän voitti saman vuoden $ 1,500 No Limit Hold'em -turnauksesta, jonka ykköspalkinto oli 270 000 dollaria. Helmikuussa 2005 Vahedi voitti L.A.Poker Classicin 1 455 dollarin limit hold'em -turnauksen ja 446 292 dollaria. Hän on myös Ultimate Poker Challengen kolmannen kauden (2005) mestari. Vahedi asui Sherman Oaksissa, Kaliforniassa ja kuoli Las Vegasissa diabeteksen aiheuttamiin komplikaatioihin. Hänen pokeriuransa turnausansiot ylittivät 3,3 miljoonaa dollaria. == Lähteet == == Aiheesta muualla == * POKERnews.com: Amir Vahedi - A Long, Strange Journey * Luokka:Yhdysvaltalaiset pokerinpelaajat Luokka:Vuonna 1961 syntyneet Luokka:Vuonna 2010 kuolleet
Sampolan koulu

Sampolan koulu oli 7–9 vuosiluokille opetusta antava koulu Tampereen Kalevassa Liisankallion kaupunginosassa. Siellä opiskeli noin 600 oppilasta ja työskenteli 60 opettajaa.http://koulut.tampere.fi/sampola/sampola.htm Koulun painotusalueet olivat matematiikka ja tietotekniikka. Sampolan koulussa oli myös valmistavaa maahanmuuttajaopetusta. Tampereen työväenopisto ja Sampolan kirjasto toimivat myös samassa rakennuksessa. Rakennuksen ovat suunnitelleet arkkitehdit Timo Penttilä ja Kari Virta ja se on valmistunut vuonna 1962. Sampolan koulun rehtorina toimii Timo Vehmasaho. Sampolan koulu lopetti toimintansa 31.7.2011. ==Lähteet== Luokka:Tampereen peruskoulut Luokka:Liisankallio Luokka:Entiset suomalaiset oppilaitokset
Kehityskeskustelu

Kehityskeskustelut ovat esimiehen ja työntekijän välinen keskustelu, jossa käsitellään työtä, työtilannetta, osaamista ja näiden kehittämistä. Osana kehityskeskusteluja pyritään selvittämään työntekijöiden motivaation ja sitoutumisen aste. Kehityskeskustelut ovat osa yrityksen henkilöstöhallintoa. Kehityskeskustelu eroaa päivittäisestä keskusteluista mm. siten, että kehityskeskustelujen päätökset kirjataan ja niitä seurataan. Näin keskustelu ei jää vain keskustelun tasolle. Lisäksi päivittäisistä keskusteluista kehityskeskustelut eroavat siten, että kehityskeskusteluissa alaisen työtä ja tilannetta tarkastellaan kokonaisuutena. Tavanomaisen, kerran vuodessa käytävän kehityskeskustelun yleinen sisältörunko tai asialista on seuraava: # Mennyt kausi – suoritusarviointi, tulokset, tavoitteiden saavuttaminen, palaute ja kokemuksista oppiminen # Tulevan kauden tehtävät, tavoitteet, toimintasuunnitelmat ja muut suoritusarvioinnin perusteet # Henkilön työn, työtilanteen ja toimintaedellytysten kehittäminen # Ryhmän toimivuuden ja ilmapiirin kehittäminen # Henkilön osaamisen kehittäminen # Esimiehen johtamistavan ja esimies–alainen-yhteistyön kehittäminen # Muut mahdolliset teemat # Keskustelun yhteenveto – sovitut asiat ja seuranta # Käydyn keskustelun arviointi Kuitenkin niissä keskusteluissa, joissa uskalletaan irrottautua valmiiksi muotoilluista lomakkeista, keskustelut ovat pidempiä ja alainen puhuu enemmän kuin esimiehensä (mikä on toivottavaa). Tutkijoiden mukaan on myös hyvä yhdessä tarkistaa keskustelun päätteeksi tehtävä muistio, että siinä olevat sanavalinnat vastaavat käytyä keskustelua.Esimies, näin saat kehityskeskustelun rullaamaan, Työpiste-lehti 15.5.2014 == Lähteet == Luokka:Työ Luokka:Seulonnan keskeiset artikkelit
Fievel

Fievel Mousekewitz on fiktiivinen hiiri, joka on esiintynyt mm. piirretyissä elokuvissa ja televisiosarjassa. Fievelin seikkailut sijoittuvat 1880-luvulle. == Elokuvat == Kaikki Fievel-elokuvat ovat piirrettyjä. Nimi suomeksi Nimi englanniksi Vuosi Fievel matkalla Amerikkaan An American Tail 1986 Fievel matkalla villiin länteen An American Tail: Fievel Goes West 1991 Fievel ja Manhattanin aarre An American Tail: The Treasure of Manhattan Island 1998 Fievel ja Manhattanin hirviö An American Tail: The Mystery of the Night Monster 1999 == Televisiosarja == *Fievel (Fievel's American Tails, 1992) == Pelit == Nimi Vuosi Lajityyppi Alusta An American Tail: Fievel Goes West 1994 seikkailu PC An American Tail: Fievel Goes West 1994 tasohyppely SNES An American Tail: Fievel's Gold Rush 2001 tasohyppely GBA An American Tail 2007 ? PS2 == Aiheesta muualla == * virallinen sivusto Luokka:Piirroshahmot Luokka:Kuvitteelliset hiiret ja rotat Luokka:Elokuvat hiiristä
Pääurakoitsija

Pääurakoitsija on tilaajan sopimuskumppani, joka on sitoutunut urakoimaan sopimuksenmukaisen työn. Pääurakoitsija on suhteessa rakennuttajaan vastuussa paitsi omasta, myös käyttämiensä aliurakoitsijoiden töistä. Pääurakoitsijalle kuuluu työmaan johto ja vastuu turvallisuudesta. ==Lähteet== * ==Aiheesta muualla== *Konsultin asemasta päätoteuttajan roolissa *Rakennusurakan yleiset sopimusehdot Luokka:Rakennustuotanto
Flavius Sulpicianus

Titus Flavius Sulpicianus (kuoli ehkä 197) oli roomalainen poliitikko. Hän kuului keisarilliseen Flavius-sukuun. Hän oli yksi ehdokkaista Rooman keisariksi vuonna 193. Sulpicianuksen tytär Flavia Titiana meni naimisiin tunnetun kenraalin Pertinaxin kanssa. Pertinax nousi keisariksi sen jälkeen kun Commodus murhattiin loppuvuonna 192. Pertinax teki apestaan Rooman kaupungin prefektin. Hallittuaan vain kolme kuukautta Pertinax murhattiin 28. maaliskuuta. Ennen kuolemaansa Pertinax oli lähettänyt appensa pretoriaanikaartin tukikohtaan lepyttelemään sotilaita. Saatuaan kuulla Pertinaxin kuolemasta Sulpicianus lupasi sotilaille palkkion, jos hänet valittaisiin uudeksi keisariksi. Tarkoituksena oli luultavasti, että Sulpicianus toimisi sijaishallitsijana ja Pertinaxin pojan Publiuksen holhoojana niin kauan kuin tämä oli alaikäinen. Paikalle saapui kuitenkin myös Didius Julianus, joka myös havitteli keisariutta. Julianus ja Sulpicianus tarjosivat sotilaille vuoron perään enemmän ja enemmän rahaa. Kun Sulpicianus tarjosi sotilaille 20 000 sesteriusta, nosti Julianus oman tarjouksensa 25 000 sesteriukseen ja sai sotilaat puolelleen.Flavius Sulpicianus . Livius.org. Articles on ancient history. Viitattu 18.7.2014. Sotilaat pelkäsivät myös, että Sulpicianus kostaisi heille Pertinaxin kuoleman. Julianuksen hallituskausi jäi kuitenkin lyhyeksi, kun häntä vastaan nousivat Septimius Severus ja Pescennius Niger. Sisällissodan voittajaksi nousi Severus, josta tuli uusi keisari. Sulpicianus selvisi tästä kaikesta hengissä noin vuoteen 197 asti, mutta lopulta hänet teloitettiin. Rangaistuksen syynä oli luultavasti, että hän oli tukenut Severuksen vihollista Clodius Albinusta. == Lähteet == Luokka:Roomalaiset poliitikot Luokka:Rooman valtakunnan teloittamat
Päätoteuttaja

Päätoteuttaja on lakitermi, joka merkitsee rakennustyömaalla pääasiallista määräysvaltaa käyttävää tahoa kuten pääurakoitsija tai rakennuttaja. Mikäli sopimuksessa ei ole muuta mainittu on päätoteuttaja rakennuttaja itse. ==Vastuut== Päätoteuttajan vastuisiin kuuluu töiden organisointi ja tiedonkulun järjestäminen eri osapuolten välille, jotta työ voidaan tehdä turvallisesti ja järjestelmällisesti. Vastuisiin kuuluu myös tarkastusten ja työturvallisuusseurannan järjestäminen jotta varmistetaan että kaikki tehdään suunnitelman mukaan. Mikäli tapahtuu työtapaturma tai jotain on tehty turvallisuusmääräysten vastaisesti, joutuu päätoteuttaja vastaamaan siitä. Luokka:Rakennustuotanto Luokka:Johtaminen
Zuma

Zuma on Neil Youngin ja Crazy Horsen vuonna 1975 julkaistu albumi. Albumin nimi ja kappale ”Cortez the Killer” viittaavat asteekkeihin ja kuningas Montezumaan. == Kappaleet == Kaikki kappaleet kirjoittanut Neil Young. A-puoli # # # # # B-puoli # * # # # ==Kokoonpano== * Neil Young – laulu, kitara, piano Crazy Horse * Frank Sampedro – kitara (kappaleissa: 1, 2, 4–8), taustalaulu (kappaleissa: 1–8) * Billy Talbot – basso (kappaleissa: 1, 2, 4–8), taustalaulu (kappaleissa: 1–8) * Ralph Molina – rummut (kappaleissa: 1, 2, 4–8), taustalaulu (kappaleissa: 1–8) Sessiomuusikot * Tim Drummond – basso (kappale: 3) * Stephen Stills – basso, taustalaulu (kappale: 9) * David Crosby – taustalaulu (kappale: 9) * Graham Nash – taustalaulu (kappale: 9) * Russ Kunkel – conga (kappale: 9) == Lähteet == * LP-levy MS 2242 (Warner Bros. Records Inc., 1975) Luokka: Neil Youngin albumit Luokka: Vuoden 1975 albumit
Messier 71

Messier 71 (M71, NGC 6838) on Nuolen tähdistössä sijaitseva tähtijoukko, jonka Philippe Loys de Chéseaux löysi vuonna 1746. Charles Messier lisäsi sen luetteloonsa vuonna 1780. Joukko sijaitsee 13 000 valovuoden päässä Maasta ja se on noin 27 valovuoden levyinen. Joukkoa pidettiin pitkään erityisen tiiviinä avoimena tähtijoukkona, koska siltä puuttui pallomaiselle tähtijoukolle ominainen keskustiivistymä. Lisäksi joukon tähdet sisälsivät normaalia enemmän raskaita alkuaineita, ja siitä ei ollut havaittu pallomaisten joukkojen tyypillisiä tunnusmerkkejä, RR Lyrae -tyyppisiä muuttuvia tähtiä. Nykyaikaisilla fotometrian menetelmillä joukosta on kuitenkin saatu määritetty tarkka Hertzsprungin–Russellin kaavio, jossa erottuu lyhyt RR Lyrae -tähtien horisontaalinen haara. Noin 9-11 miljardin vuoden ikäisenä joukko on pallomaiseksi tähtijoukoksi varsin nuori, mikä selittää viivan lyhyyden ja siten muuttuvien tähtien vähyyden joukossa. Nykykäsityksen mukaan joukko määritelläänkin harvaksi pallomaiseksi joukoksi. M71:n suhteellinen kirkkaus on 8,3, joten sen havaitsemiseen tarvitaan kiikari, ja kohtalaisella kaukoputkella kohteesta erottuu yksittäisiä tähtiäkin. == Lähteet == == Aiheesta muualla == * SEDSin Messier -sivut M71:sta 071 M071 6838
Slantsy

Slantsy () on kaupunki Leningradin alueella Pljussajoen varrella 152 kilometriä Pietarista lounaaseen, lähellä Viron rajaa. Kaupunki on Slantsyn piirin keskus. Vuonna 2010 Slantsyn kaupungissa asui 33 587 ja koko piirikunnassa 43 653 henkeä. Slantsy tarkoittaa suomeksi liuskekiveä ja asutus onkin syntynyt vuonna 1930 perustetun liuskekivilouhoksen yhteyteen. Vuonna 1934 Slantsysta tuli Leningradin alueen Outovan piiriin kuulunut taajama ja vuonna 1941 samannimisen piirin keskus. Toisessa maailmansodassa se tuhoutui pahoin. Vuonna 1949 Slantsyyn liitettiin Bolšije Lutškin taajama ja se sai kaupungin statuksen. 1990-luvun alun jälkeen Slantsyn väkiluku on laskenut voimakkaasti (42 600 asukasta vuonna 1992). Liuskekiven louhintaa harjoittaa Leningradslanets, jonka toiminta on viime vuosina huomattavasti supistunut. Nykyään kaupungin suurin teollisuuslaitos on Slantsyn kemian tehdas, joka on siirtynyt liuskekivestä pääosin öljyn jalostukseen. Kolmanneksi suurin yritys on HeidelbergCement-konserniin kuuluva sementtitehdas Tsesla. Lisäksi kaupungissa toimii ompelimo, metsäteollisuuspiiri ja elintarviketeollisuutta. Slantsy sijaitsee Pietarin ja Autovan välisen rautatien varrella. Kaupungista on linja-autoyhteys Pietariin, Pihkovaan, Jaamaan, Outovaan, Lugaan, Novgorodin ja Kohtla-Järveen. Kaupungin läpi pohjoiseen laskeva Pljusajoki on Narvanjoen itäinen sivuhaaraa ja kohtaa pääuoman Narvan tekojärvellä. Kaupungissa toimii lasten musiikki- ja taidekoulu, kaksi kulttuuritaloa ja kotiseutumuseo. == Lähteet == ==Aiheesta muualla== * Slantsy Leningradin alueen kulttuuri -tietosanakirjassa Luokka:Leningradin alueen kaupungit Luokka:Slantsyn piirin kunnat
Hippolyte et Aricie

Hippolyte et Aricie () on Jean-Philippe Rameaun ensimmäinen tragédie en musique, joka ensiesitettiin 1. lokakuuta vuonna 1733 ja joka aikaansai aikanaan valtavan kohun Ranskan oopperapiireissä. Aikalaisen kirjeen mukaan "jotkut pitivät sitä hienostuneena ja Lullyä parempana, toiset taas äärimmäisen monimutkaisena ja yksitoikkoisena". Säveltäjä oli yli 50-vuotias säveltäessään ensimmäisen oopperan ja hän oli aikaisemmin kirjoittanut pääasiassa kosketinsoitinmusiikkia. Teoksen libretto pohjaa kreikkalaiseen mytologiaan, joka on suodatettu ranskalaisen kirjallisuuden kautta. Simon- Joseph Pellegrinin kirjoittaman libreton perustana käytettiin Jean Racinen tragediaa Phèdre (1677). Oopperan musiikki uudisti oopperoiden orkestrointia energisyydellään ja nopeilla tempoillaan. Lisäksi Rameau käytti edeltäjiään rohkeammin dissonansseja. == Lähteet == * Rameau: Hippolyte et Aricie * Sadler, Graham: Rameau, Pellegrin and the Opera: The Revisions of 'Hippolyte et Aricie' during Its First Season. The Musical Times (Music of the French Baroque), 124. vsk., nro 1687 (syyskuu 1983), s. 533–537. Luokka:Ranskankieliset oopperat Luokka:Barokkioopperat
Predrag Mijatović

Predrag ”Peđa” Mijatović (, s. 19. tammikuuta 1969 Titograd, Jugoslavia) on montenegrolainen jalkapalloilija, joka pelasi vuosina 1989–2003 Jugoslavian (sittemmin Serbia ja Montenegron) maajoukkueessa. == Pelaajaura == Mijatović oli pelipaikaltaan hyökkääjä ja edusti ammattilaisurallaan Budućnostia, Partizania, Valenciaa, Real Madridia, Fiorentinaa ja Levantea. Hän pelasi Jugoslavian sosialistisen liittotasavallan ja Jugoslavian liittotasavallan maajoukkueissa yhteensä 73 ottelua ja teki 28 maalia. Hän oli mukana vuoden 1998 MM- ja vuoden 2000 EM-kilpailuissa. Mijatović voitti Jugoslaviassa Partizanin paidassa yhden liigamestaruuden (1993) ja kaksi cup-mestaruutta (1989, 1992) ennen siirtymistään espanjalaiseen Valenciaan kaudeksi 1993–1994. Kaudella 1995–1996 Mijatović teki Primera Divisiónissa 28 maalia, jonka ansiosta hän sai seuraavaksi kaudeksi sopimuksen Real Madridin kanssa. Real Madridissa hänet muistetaan etenkin kauden 1997–1998 Mestarien liigan loppuottelussa Juventusta vastaan tekemästään voittomaalista, joka toi seuralle sen 32 vuotta tavoitteleman seitsemännen Euroopan cup -pokaalin (La Séptima). Real Madridissa hän voitti myös liigamestaruuden (1997), supercupin (1997) ja Intercontinental Cupin (1998). Mijatović sijoittui toiseksi Kultainen pallo -äänestyksessä vuonna 1997. Real Madridista Mijatović jatkoi italialaiseen Fiorentinaan, josta hän palasi kolmen kauden jälkeen Valenciaan vuonna 2002, mutta tällä kertaa Segunda Divisiónissa pelanneeseen Levanten joukkueeseen. Levantessa hän pelasi uransa kaksi viimeistä kautta. == Pelaajauran jälkeen == Lopetettuaan pelaajauransa vuonna 2004 Mijatović jäi Valenciaan ja ryhtyi pelaaja-agentiksi. Kesäkuussa 2006 hän yhdisti voimansa Ramón Calderónin kanssa tämän hakiessa Real Madridin puheenjohtajuutta. Calderónin voitettua puheenjohtajavaalin 2. heinäkuuta tuli Mijatovićista seuran jalkapallotoimenjohtaja, jossa tehtävässä hän oli vastuussa edustusjoukkueen pelaajahankinnoista. Hän toimi tehtävässä toukokuuhun 2009 asti. Hänen aikanaan seura voitti kaksi Espanjan liigamestaruutta ja Espanjan supercupin. == Yksityiselämä == Myös Mijatovićin yksityiselämä on hyvin uutisoitua johtuen sekasortoisesta suhteesta belgradilaiseen seurapiirikaunottareen Elena Karamaniin. Pari oli naimisissa puolitoista vuotta 1990-luvun alussa ja sai ennen avioeroaan kaksi poikaa, Luka ja Andreja. Myöhemmin Mijatović nai malli Aneta Milićevićin, jonka kanssa hänellä on tyttäret Nađa, Nina ja Lola. == Lähteet == == Aiheesta muualla == * Predrag Mijatović Real Madridin sivuston Jugadores de Leyenda -osiossa * Predrag Mijatović Football Database -sivustolla Luokka:Montenegrolaiset jalkapalloilijat Luokka:Jugoslavialaiset jalkapalloilijat Luokka:Vuonna 1969 syntyneet Luokka:Elävät henkilöt
FC Kipparit

FC Kipparit on vuonna 2007 perustettu kokkolalainen jalkapalloseura. Se perustettiin KPV:n kakkosjoukkueen noustua Kakkoseen. Nousseen joukkueen nimi täytyi kuitenkin olla eri, koska palloliiton alaisissa saa olla vain yksi joukkue kultakin seuralta ja KPV:ltä sellainen oli jo Ykkösessä. Näin ollen FC Kipparit peri tämän Kakkosen C-lohkon sarjapaikan kaudeksi 2007. FC Kipparit pelasi ensimmäisen ottelunsa FC Kiistoa vastaan ja hävisi sen 1-2. Kippareiden historian ensimmäisen maalin teki Jussi Uusimäki. Seura putosi kauden päätteeksi takaisin Kolmoseen, mutta luopui kolmosen sarjapaikastaan. Luokka:Suomalaiset jalkapalloseurat Luokka:Kokkolalaiset urheiluseurat Luokka:Vuonna 2007 perustetut urheiluseurat
FC Thun

FC Thun on vuonna 1898 perustettu sveitsiläinen jalkapalloseura. Se pelaa ottelunsa Thunin kaupungissa Stadion Lachenilla. Seura ei ole koskaan voittanut Sveitsin-mestaruutta, mutta kaudella 2004–2005 se sijoittui maan superliigassa toiseksi, mikä oikeutti paikkaan Mestarien liigan karsintaan. Karsinnoissa se voitti Kiovan Dynamon ja Malmön, ja näin se oli Grasshopperin ja Baselin jälkeen historian kolmas sveitsiläisseura, joka pääsi kilpailun lohkovaiheeseen asti. Samaan lohkoon Thunin kanssa arvottiin Arsenal, AFC Ajax ja Sparta Praha. Thun sijoittui lohkossaan kolmanneksi, joten Mestarien liigan jatkopelit jäivät haaveeksi. Se pääsi kuitenkin jatkamaan euro-ottelujaan UEFA Cupissa. Cupin kolmannen kierroksen vastustaja HSV oli kuitenkin vahvempi yhteismaalein 2–1. == Pelaajia == * Yao Aziawonou (2001–2003) * Roman Bürki (2009–2010) * Fabio Coltorti (2003–2005) * Alexander Frei (1998–1999) * Saïf Ghezal (2011–2013) * Eldin Jakupović (2005–2006) * Timm Klose (2009–2011) * Hanspeter Latour (1964–1966, 1967–1971) * Darío Lezcano (2011–2012) * Mauro Lustrinelli (2004–2006, 2011) * Josef Martínez (2013–2014) * Juho Mäkelä (2007) * Ari Nyman (2007–2009) * Marco Parnela (2000–2003) * Berat Sadik (2013–2015) * Yao Junior Sènaya (2006) * Marco Streller (2002–2003) * Sandro Wieser (2015–) * Marco Wölfli (2002–2003) == Valmentajia == * Bernard Challandes (2011–2012) * René van Eck (2007–2008) * Urs Fischer (2013–2015) * Hanspeter Latour (1978–1983, 2001–2005) * Jeff Saibene (2007, 2015–) * Ciriaco Sforza (2015) == Aiheesta muualla == * Seuran sivusto Luokka:Sveitsiläiset jalkapalloseurat Luokka:Vuonna 1898 perustetut urheiluseurat Luokka:Thunin urheilu
Palestrina (ooppera)

Palestrina on Hans Pfitznerin säveltämä kolminäytöksinen ooppera joka sävellettiin vuosina 1911 – 1915. Oopperan libretto, joka on säveltäjän käsialaa Giovanni Pierluigi da Palestrinan Missa Papae Marcelliin liittyvän legendan. Tarinan mukaan teos teki niin suuren vaikutuksen Trenton kirkolliskokoukseen, että se hautasi aikeensa kieltää polyfonisen musiikin käyttö katolisessa kirkossa. Nykytutkimuksen näkemys on, että vaikka kyseistä väitettä ei voida pitää puhtaasti epätotena, on se kuitenkin suuresti liioiteltu. Pfitzner kuitenkin ilmeisesti uskoi tarinan paikkansapitävyyteen. Ooppera sai erittäin myönteisen vastaanoton ensiesityksessään vuonna 1917 ja sitä pidettiin hienostuneena, jalon rauhallisena ja ylevänä. Se on edelleen suosittu saksankielisessä maailmassa, mutta sitä esitetään muualla varsin vähän. Teos käyttää monia musiikillisia tyylisuuntia ja yhdistelee vaikutteita Richard Wagnerin ja Richard Straussin oopperoista sekä Johannes Brahmsin sinfonioista. == Lähteet == == Aiheesta muualla == * * * Luokka:Saksankieliset oopperat Luokka:1910-luvun musiikkiteokset Luokka:Hans Pfitznerin teokset
The Answer

The Answer on pohjoisirlantilainen rockyhtye, joka perustettiin 2000-luvun alkupuolella. Yhtye soittaa lähinnä 1970-luvun tyylistä hard rockia, mutta myös blues rockilla on ollut vaikutusta yhtyeeseen. The Answerin suurimpia esikuvia ovat muun muassa Led Zeppelin, Aerosmith, Free ja Whitesnake. Vuonna 2005 Classic Rock Magazine äänesti The Answerin 'parhaaksi tulokasyhtyeeksi', mikä toi lisää kuuluisuutta yhtyeelle. Yhtye on esiintynyt Suomessakin. Ensimmäisen keikkansa bändi soitti Helsingin Tavastia-klubilla 7. helmikuuta 2007 ja toisella kertaa The Answer nähtiin Turun Ruisrockissa 8. heinäkuuta.2007. The Answerin kolmas Suomen konsertti oli australialaisen hard rock -yhtyeen AC/DC:n lämmittelijänä Helsingin Olympiastadionilla 17.6.2009. == Jäsenet == * Cormac Neeson – laulu * Paul Mahon – kitara * Micky Waters – basso * James Heatley – rummut == Diskografia == === Studioalbumit === * * * * * * * === Livealbumit === * * === EP:t === * * * * * * * === Singlet === * ”Never Too Late” (2005) * ”Into the Gutter” (2006) * ”Under the Sky” (2006) * ”Come Follow Me” (2006) * ”Be What You Want” (2007) * ”On and On” (2009) * ”Tonight” (2009) * ”Comfort Zone” (2009) * ”Rock ’n’ Roll Outlaw” (2011) * ”Vida” (I Want You) (2011) * ”Nowhere Freeway” (2012) * ”Spectacular” (2013) * ”Gone Too Long” (2015) * ”Under the Sky (2016 Mix)” (2016) * ”Beautiful World” (2016) == Lähteet == ==Aiheesta muualla== * Yhtyeen virallinen kotisivu Luokka:Pohjoisirlantilaiset yhtyeet Luokka:Brittiläiset hard rock -yhtyeet
Vanhaenglanninlammaskoira

Vanhaenglanninlammaskoira () on Isosta-Britanniasta peräisin oleva lammaskoira, jonka toinen nimitys bobtail viittaa sen perinteisesti typistettyyn häntään. == Ulkonäkö == Vanhaenglanninlammaskoira on suurikokoinen, lihaksikas ja tuuheaturkkinen koira. Koiran takaosa on yksivärinen, väriltään joko siniharmaan, harmaan tai sinisen sävyinen. Pohjaväri on valkoinen ja siinä voi olla edellä mainitun värisiä läikkiä. Koiran tulisi olla sopusuhtaisen näköinen, urosten minimi säkäkorkeus on 61 cm ja narttujen 56 cm. Silmät voivat olla siniset tai ruskeat myös kaksiväriset, eli toinen silmä on ruskea ja toinen sininen. == Luonne ja käyttäytyminen == Vanhaenglanninlammaskoira on rohkea, uskollinen ja luotettava. Se ei ole ollenkaan hermostunut tai aggressiivinen aiheettomasti. Se on seurallinen ja leikkisä koira, joka nauttii paljon kaikenlaisesta liikunnasta. Vanhanenglanninlammaskoiran luonne riippuu kuitenkin yksilöllisesti koirasta. Toiset yksilöt vartioivat hurjasti reviiriään ja toiset valitsevat rauhallisen paikan, josta sitä vartioivat. == Alkuperä == Vanhaenglanninlammaskoira on kehittynyt Ison-Britannian Walesissa sekä Länsi-Englannissa Devonin, Somersetin ja Cornwallin alueilla 1870-luvun aikoihin, todennäköisesti mannereurooppalaisista bergamonpaimenkoiran ja ovtcharkan kaltaisista roduista sekä brittiläisistä lammaskoirista.Vanhaenglanninlammaskoira. Suomen Kennelliitto, 24.8.2011. Viitattu 3.2.2020. Britanniassa sen alkuperäinen tehtävä oli ajaa nautakarjaa ja lampaita paikallisille markkinoille. Sen jälkeen sitä käytettiin paimentamaan lampaita ja se joutuikin työskentelemään ulkona paljon, jonka ansiosta sen turkki on hyvin säänkestävä. Vanhaenglanninlammaskoirien ensimmäinen rotujärjestö perustettiin Isoon- Britanniaan vuonna 1888. Ajan kuluessa rodun käyttö työkoirana on vähentynyt todella paljon. Ennen typistämiskiellon voimaan tulemista rodun yksilöiltä typistettiin häntä, eikä luonnostaan töpöhäntäisiä rodun edustajia ole ilmeisesti koskaan syntynyt. == Lähteet == *Ulla Kokko: Koirien pikkujättiläinen. WSOY 2004. *Suomen Bobtailkerho ry ===Viitteet=== == Aiheesta muualla == *Suomen kennelliitto: Vanhaenglanninlammaskoira (PDF) Luokka:Englantilaiset koirarodut Luokka:FCI 1 Lammas- ja karjakoirat (paitsi sveitsinpaimenkoirat) Luokka:Paimenkoirat
David Gray

David Gray voi olla * jalkapalloilija * Akercocke-yhtyeen rumpali * brittiläinen laulaja
Ylivieskan Jääkarhut

Ylivieskan Jääkarhut eli lyhyemmin YJK on ylivieskalainen jääkiekkoseura, joka pelaa Suomen neljänneksi korkeimmalla sarjatasolla Jääkiekon II-divisioonassa. Seura on perustettu vuonna 1998. Kausi 2006–2007 oli sille toinen Suomi- sarjassa 2.-lohkossa. Ensimmäisellä kaudellaan seura 2005–2006 uusi sarjapaikkansa vasta karsintojen kautta. Karsintasarjassa joukkue sijoittui toiseksi kolmen parhaan saatua paikan Suomi-sarjaan. Toisella kaudellaan Suomi-sarjassa sillä ei ollut vaara pudota, koska sarja laajentui. Tällöin YJK sijoittui lohkonsa yhdeksänneksi eli viimeistä edelliseksi. Tuolloin se keräsi kauden aikana 31 pistettä, kun edellisellä kaudella niitä oli tullut ainoastaan 20. Joukkueen kotihalli on Ylivieskan jäähalliYlivieskan jäähallista Kalajokilaakso Areena . Kalajokilaakso 2015.. Joukkuetta valmentavat Janne Saarela ja apuvalmentaja Pekka Palo. ==Tunnettuja pelaajia== === Kasvatit pääsarjatasolla === Elite Prospects *Mika Hautamäki *Jenna Hietala *Benjamin Korhonen *Henri Limma *Arttu Niskakangas *Sami Rajaniemi *Mikael Seppälä *Jeremi Tammela *Jonne Tammela *Jussi Tammela *Taavi Tiala *Valtteri Viirret === Muut seurassa pelanneet ammattilaiskiekkoilijat === * Mika Hautamäki * Jaroslav Hübl * Lenni Hämeenaho * Sami Markkanen * Pasi Nielikäinen * Eemeli Piippo * Jouni Rinne * Petteri Sihvonen * Fran Srketić * Iikka Törnvall * Tuomas Vartiainen == Lähteet == == Aiheesta muualla == * Seuran kotisivut Luokka:Jääkiekon II-divisioonaseurat Luokka:Ylivieskalaiset urheiluseurat
Grasshopper

Grasshopper voi tarkoittaa seuraavia: * Grasshopper Club Zürich (GCZ), sveitsiläinen urheiluseura * Grasshopper, yhdysvaltalaisen SpaceX:n koeraketti * HMS Grasshopper (1909), Britannian kuninkaallisen laivaston hävittäjä ensimmäisen maailmansodan aikana * Grasshopper, J. J. Calen studioalbumi vuodelta 1982
Friedrich Cerha

Friedrich Cerha (17. helmikuuta 1926 Wien, Itävalta – 14. helmikuuta 2023) oli itävaltalainen säveltäjä ja kapellimestari. Cerha teki tilaustöitä lukuisille orkestereille, musiikkifestivaaleille ja organisaatioille, muun muassa Wienin filharmonikoille ja Itävallan kulttuuri- ja opetusministeriölle. Vuonna 1986 Cerhalle myönnettiin Itävallan valtionpalkinto, jonka hän lahjoitti nuorten säveltäjien teosten esittämistä varten. Suomessa hän vieraili muun muassa kapellimestarina Jyväskylän kesässä 1966. Cerha aloitti vuonna 1962 Alban Bergin keskeneräiseksi jääneen oopperan Lulun viimeisen näytöksen viimeistelytyön, mutta ooppera esitettiin kokonaisuudessaan vasta vuonna 1979. == Teoksia == === Oopperat === * Lulu, Alban Berg, 1962–78 * Netzwerk baritonille, sopraanolle ja viidelle näyttelijälle (1981) * Baal, libretto Bertolt Brecht (1981) * Der Rattenfänger, libretto Carl Zuckmayer ja säveltäjä (1987) * Der Riese vom Steinfeld, libretto Peter Turrini (2002) * Onkel Präsident, libretto Peter Wolf ja säveltäjä (2013) === Muut === * Spiegel I–VII, 1960–72 * Sinfonie, 1975 * Requiem für Hollensteiner, 1982/83 * Baal- Gesänge, 1983 * Keintaten, 1983 ff. * Momentum für Karl Prantl, 1988 * Fünf Stücke für Klarinette in A, Violoncello und Klavier, 1999–2000 * Konzert für Sopransaxophon und Orchester, 2003–2004 * Konzert für Violine und Orchester, 2004 * Quintett für Oboe und Streichquartett, 2007 * Konzert für Schlagzeug und Orchester, 2007–2008 * Like a Tragicomedy für Orchester, 2008–2009 * Bruchstück, geträumt für Ensemble, 2009 * Paraphrase über den Anfang der 9. Symphonie von Beethoven, 2010 * Zebra-Trio, für Streichtrio, 2011 * Tagebuch für Orchester, 2012 * Drei Sätze für Orchester, 2015 == Lähteet == * Operone: Cerha, Friedrich * ===Viitteet=== Luokka:Itävaltalaiset kapellimestarit Luokka:Itävaltalaiset oopperasäveltäjät Luokka:Itävaltalaiset säveltäjät Luokka:Vuonna 1926 syntyneet Luokka:Vuonna 2023 kuolleet
Jan DeGaetani

Janice (Jan) DeGaetani (10. heinäkuuta 1933 – 15. syyskuuta 1989) oli yhdysvaltalainen klassista musiikkia esittänyt laulaja, äänialaltaan mezzosopraano. DeGaetani opiskeli Juilliard Schoolissa ja esiintyi uransa aikana muun muassa New Yorkin filharmonikkojen, Philadelphian orkesterin, Berliinin filharmonikkojen, BBC:n sinfoniaorkesterin ja Chicagon sinfoniaorkesterin kanssa. Hänen ensiesiintymisensä New Yorkissa oli 1958. DeGaetani toimi professorina Eastman School of Musicissa ja vuodesta 1973 kuolemaansa Aspenin musiikkijuhlien nimikkotaiteilija. DeGaetanin johdolla opiskelivat sopraanot Dawn Upshaw, Karen Holvik ja Renée Fleming sekä baritoni William Sharp. DeGaetanin levyttämiin säveltäjiin kuuluvat muun muassa Stephen Foster, Arnold Schönberg, Maurice Ravel, Johannes Brahms, Alfonso X El Sabio, Modest Musorgski, Sergei Rahmaninov ja Ernest Chausson. Laulaja menehtyi leukemiaan 56-vuotiaana. Luokka:Mezzosopraanot Luokka:Yhdysvaltalaiset oopperalaulajat Luokka:Vuonna 1933 syntyneet Luokka:Vuonna 1989 kuolleet
Katri-Helena Eskelinen

Katri-Helena Eskelinen (8. huhtikuuta 1925 Siilinjärvi – 14. heinäkuuta 2014 Siilinjärvi) oli suomalainen ministeri ja kansanedustaja. Keskustaa edustanut Eskelinen oli Kuopion läänin vaalipiiristä valittu edustaja vuosina 1966–1987. Hän toimi toisena sosiaali- ja terveysministerinä sekä 1970–1971 että 1979–1982. Eskelinen tunnettiin periaatteellisesta toiminnasta muun muassa perhepolitiikassa. Hän puhui voimakkaasti pienten lasten kotihoidon puolesta. Vuonna 2015 Siilinjärven kunta järjesti "Kaikkien aikojen siilinjärveläinen" -äänestyksen jonka Eskelinen voitti. Eskeliselle myönnettiin kotiseutuneuvoksen arvonimi vuonna 1988.http://www.kotiseutuliitto.fi/kotiseutuneuvokset == Lähteet == Luokka:Kansanedustajat Luokka:Suomen Keskustan poliitikot Luokka:Siilinjärven kunnanvaltuutetut Luokka:Suomen ministerit Luokka:Pohjois-Savon vaalipiiri Luokka:Vuonna 1925 syntyneet Luokka:Vuonna 2014 kuolleet
Satellite

Satellite on Rockyhtye P.O.D.:n viides albumi. Albumi julkaistiin 2001 samana päivänä kun Syyskuun 11. päivän iskut sattuivat. 133 000 myydyn kopion jälkeen albumi debytoi sijalla 6 Billboardin Top 200 listalla. Satellitesta tuli yhtyeen myydyin levy myyden yli 3 miljoonaa kappaletta pelkästään Yhdysvalloissa. Levyltä julkaistiin neljä singleä musiikkivideoineen: "Alive", "Youth of The Nation", "Boom" ja "Satellite". Singlet "Alive" ja "Youth of The Nation" menestyivät myös erityisen hyvin listoilla. ==Kappalelista== # # # # # # # # # # # # # # # ===Bonusraidat=== * "Whatever It Takes" (Kappale on mukana Any Given Sunday -elokuvan soundtrackilla ja bonusraitana joillain albumin eurooppalaisilla julkaisuilla) * "Rock the Party (RTP remix)" (bonusraita joillain eurooppalaisilla julkaisuilla) * "The Payback" (elokuvan xXx: State of the Union soundtrackilla ja bonusraita joillain eurooppalaisilla julkaisuilla) === Uudelleenjulkaisun bonusraidat === Vuosi alkuperäisen painoksen jälkeen Satellitesta julkaistiin erikoispainos, joka sisältää seuraavat bonusraidat: *"Alive (semi-acoustic remix)" *"Youth of The Nation (Conjure One remix)" *"Boom (The Crystal Method remix)" == Listasijoitukset == Billboardin (Pohjois-Amerikka) listatiedot: === Albumi === Vuosi Lista Sijoitus 2001 The Billboard 200 6 2001 Top Contemporary Christian 1 2001 Top Internet Albums 6 2003 Top Christian Albums 1 === Singlet === Vuosi Single Lista Sijoitus 2001 "Alive" Mainstream Rock Tracks 4 2001 "Alive" Modern Rock Tracks 2 2001 "Alive" The Billboard Hot 100 41 2001 "Youth Of The Nation" Mainstream Rock Tracks 6 2001 "Youth Of The Nation" Modern Rock Tracks 1 2002 "Boom" Mainstream Rock Tracks 21 2002 "Boom" Modern Rock Tracks 13 2002 "Satellite" Mainstream Rock Tracks 15 2002 "Satellite" Modern Rock Tracks 21 2002 "Youth Of The Nation" The Billboard Hot 100 28 2002 "Youth Of The Nation" Top 40 Mainstream 18 2002 "Youth Of The Nation" Top 40 Tracks 36 ===RIAA:n sertifikaatit=== RIAA:n sertifikaatti Myöntämispäivä RIAA Gold & Platinum search Gold 10. marraskuuta 2001 Platinum 16. marraskuuta 2001 Multi Platinum 11. helmikuuta 2002 Multi Platinum 26. elokuuta 2002 ==Arvostelut== * All Music Guide * Sputnikmusic * Artistdirect * Jesus Freak Hideout * Rolling Stone * The Phantom Tollbooth * Cross Rhythms * Imperiumi: 6/10 * Soundi: ==Lähteet== Luokka:Vuoden 2001 albumit Luokka:P.O.D.:n albumit
Amerikankettukoira

Amerikankettukoira () on amerikkalainen suhteellisen suurikokoinen petoriistakoira. Se on ollut Virginian virallinen osavaltiokoira vuodesta 1966 lähtien.American Foxhound, Virginia State Dog. State Symbols USA. Haettu 28.1.2019. == Ulkonäkö == Amerikankettukoiraurosten säkäkorkeus on 56–64 cm ja narttujen 53–61 cm. Sillä on paksu turkki ja karvapeite on lyhyttä, turkin väreistä ovat kaikki sallittuja. Silmät ovat ruskeat tai pähkinänruskeat. Nykyisin on olemassa useita eri jalostuslinjoja jotka poikkeavat toisistaan ulkonäöllisesti, kuten Walker, Goodman, Trigg, July ja Penn-Marydel. == Luonne == Amerikankettukoiralla on nopea ajotapa ja voimakas riistavietti. Se on erinomainen petoriistakoira. Ihmiselle rauhallinen ja avoin. == Terveys == Amerikankettukoira on yleisterve rotu. Rodun jalostaminen on Suomessa melko hankalaa, koska se on Suomessa vielä melko harvalukuinen. Amerikankettukoiria pyritään tuomaan muista maista Suomeen, jotta rodun terveys saataisiin pysymään jatkossakin yhtä hyvänä. Yksilöitä Suomessa on 1869 kpl 16.8.2020. == Alkuperä == Rodunjalostus on peräisin 1700-luvun Virginiasta ja Marylandista, Yhdysvalloista. Rotu polveutuu muun muassa englantilaisista sekä ranskalaisista ajokoirista. Yhdysvalloissa ensimmäinen amerikankettukoira rekisteröitiin American Kennel Clubin rekisteriin vuonna 1886. Vuonna 1994 saapuivat Suomeen ensimmäiset rodun edustajat ja ensimmäiset rekisteröinnit Suomessa tehtiin vuonna 1995. == Katso myös == *Englanninkettukoira *Walesinkettukoira == Lähteet == * Amerikankettukoirayhdistys === Viitteet === == Aiheesta muualla == *Rotumääritelmä (Suomen Kennelliitto, pdf) Luokka:FCI 6 Ajavat ja jäljestävät koirat Luokka:Yhdysvaltalaiset koirarodut
Veikko I. Rytkönen

Veikko Ilmari Rytkönen (9. toukokuuta 1924 Kiuruvesi – 30. lokakuuta 1990 Kiuruvesi) oli suomalainen poliitikko, joka toimi SKDL:n kansanedustajana vuosina 1962–1966. == Elämä == Pienviljelijänä toiminut Veikko I. Rytkönen nousi kansanedustajaksi varasijalta Esa Hietasen kuoltua lokakuussa 1962. Hän oli myös Kiuruveden kunnanvaltuuston jäsen sekä presidentin valitsijamies vuosina 1962 ja 1968. Eduskuntakautensa jälkeen Rytkönen työskenteli sosiaaliministeriön raittiuslautakuntatoiminnan piiriohjaajana 1966–1970, Kuopion läänin raittius- ja alkoholiasiaintarkastajana 1970–1976 ja Kiuruveden kunnan raittiussihteerinä 1976–1989. Hän oli myös Kansan Raittiusliiton puheenjohtaja 1960-luvulla. == Lähteet == Luokka:Kansanedustajat Luokka:SKDL:ssä vaikuttaneet henkilöt Luokka:Kiuruveden kaupunginvaltuutetut Luokka:Pohjois-Savon vaalipiiri Luokka:Raittiusliikkeen vaikuttajat Luokka:Vuonna 1924 syntyneet Luokka:Vuonna 1990 kuolleet
Tony Thompson

Tony Thompson (15. marraskuuta 1954 – 12. marraskuuta 2003) oli yhdysvaltalainen sessiorumpali. Hänellä oli antiguabarbudalaisia sukujuuria. Thompson syntyi New Yorkissa ja teki pitkäaikaista yhteistyötä Chicin kanssa. 1970-luvulla hän rummutti myös Labelle-yhtyeelle. Chicin hajottua väliaikaisesti 1983 Thompson esiintyi rumpalina muun muassa Jody Watleyn, Madonnan, Rod Stewartin, Robert Palmerin, Mick Jaggerin ja David Bowien levytyksillä. Thompson oli jäsen Power Station -yhtyeessä ja esiintyi vuoden 1985 Live Aid -hyväntekeväisyyskonsertissa. Thompsonin liittymistä Led Zeppeliniin harkittiin, mutta suunnitelman esti hänen loukkaantumisensa auto- onnettomuudessa 1986.http://www.zildjian.com/en- US/artists/artistDetail.ad2?artistID=2526 Thompson kuoli munuaissyöpään kolme päivää ennen kuin olisi täyttänyt 49 vuotta. == Lähteet == Luokka:Yhdysvaltalaiset rumpalit Luokka:Vuonna 1954 syntyneet Luokka:Vuonna 2003 kuolleet
Julius Caesar (ooppera)

Julius Caesar (, HWV 17) on viides Georg Friedrich Händelin Lontoon Royal Academy of Musicille säveltämä opera seria. Sen ensiesitys pidettiin 20. helmikuuta 1724. Ensiesityksen solistit olivat aikakauden tunnetuimpien laulajien joukossa: Caesarin roolin esitti kastraattilaulaja Senesino ja Kleopatran roolin kuuluisa prima donna Francesca Cuzzoni. Teos on yksi Händelin parhaista ja kuuluisimmista oopperoista. Nicola Francesco Haym kirjoitti sen libreton, joka oli aikakauden suositun kansantarinan sovitus. Toisin kuin William Shakespearen noin 100 vuotta aikaisempi näytelmä, tarina on yksinkertainen sankaritarina, jossa Caesar pelastaa prinsessa Kleopatran tämän veljen Ptolemaioksen kynsistä. Teos noudattelee aikakauden opera serian konventioita musiikillisesti, mutta poikkeaa niistä aiheensa vuoksi. Historiallisen rakkaustarinan kuvaaminen eroaa aikakauden opera serioiden perinteisesti antiikin mytologisista aiheista. Ooppera saavutti ensiesityksellään suuren suosion ja sitä esitettiin Lontoossa uudelleen vuosina 1725, 1730 ja 1732. Oopperaa esitettiin myös Englannin ulkopuolella, muun muassa Hampurissa ja Braunschweigissa vuonna 1725. == Lähteet == * Giulio Cesare . Culture vulture. * HANDEL'S GIULIO CESARE. Opera today. Luokka:1720-luvun musiikkiteokset Luokka:Barokkioopperat Luokka:Georg Friedrich Händelin oopperat Luokka:Italiankieliset oopperat
Gascognenbassetti

Gascognenbassetti () on ranskalainen koirarotu, jota tavataan erityisesti Gascognen alueella. Suomeen tuotiin ensimmäinen yksilö vuonna 2003. == Ulkonäkö == Rotu muistuttaa rakenteeltaan, kooltaan ja luonteeltaan erästä toista ranskalaista ajokoirarotua, basset artesien normandia. Sitä kuvaillaan hyvin tyypilliseksi bassetiksi, joka on perinyt kantarotunsa piirteitä. Vaikka sen tulee olla melko tanakka, se ei kuitenkaan saa olla rakenteeltaan liian raskas.Gascognenbassetti: Rotumääritelmä. Suomen Kennelliitto. Haettu 2.2.2019. Kallo on hieman kaareva, otsapenger vain hieman erottuva. Silmät ovat soikeat ja ruskeat ja ilmeeltään hieman surulliset. Korvat ovat riippuvat, teräväkärkiset, ohuet ja kiertyneet. Kuono on samanpituinen kuin kallo, kuononselkä hieman kyömy, kirsu leveä ja musta. Huulet ovat melko riippuvat, purenta aina leikkaava. Kaula on hieman kaareva ja melko pitkä, ja siinä on jonkin verran löysää kaulanahkaa. Rintakehä on pitkä ja tilava, selkä pitkä. Hännän asento on sapelimainen. Karvapeite on lyhyt ja tiheä. Väritys koostuu mustista ja valkoisista laikuista ja täplityksestä, antaen liuskeensinisen vaikutuksen. Silmien yläpuolella, poskissa, huulissa, korvien sisäpuolella, raajoissa ja hännän alla on tan-merkit. Säkäkorkeus vaihtelee 34–38 cm välillä. == Luonne ja käyttäytyminen == Gascognenbassetti on iloinen, eloisa, ystävällinen, leikkisä, ketterä ja aktiivinen. Se soveltuu sekä yksinään että ajuemetsästykseen. Yleensä sillä ajetaan jäniksiä ja kaniineja. == Alkuperä == thumb|right|200px|Gascognenbassetti vuonna 1915 Rotu polveutuu isogascognenajokoirasta. Se jouduttiin elvyttämään 1800-luvun lopulla. Erityistä huomiota jalostuksessa on sen jälkeen kiinnitetty siihen, että ns. "eteläranskalaisen koiran" (du Midi) ominaisuudet saataisiin säilytettyä. ==Lähteet== *Suomen Bassetkerho ry === Viitteet === == Aiheesta muualla == *Gascognenbassetin rotumääritelmä (Suomen Kennelliitto, pdf) Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Bianchi

F.I.V. Edoardo Bianchi S.p.A on italialainen, maailman vanhin yhä toimiva polkupyörävalmistaja. Yritys perustettiin vuonna 1885 ja se valmisti myös autoja vuosina 1900–1939 sekä moottoripyöriä vuosina 1897–1967. ==Polkupyörät== Edoardo Bianchi perusti vuonna 1886 polkupyöriä valmistavan yrityksen pieneen milanolaiseen kauppaan Via Nirone -kadulle. Sittemmin Bianchista on tullut yksi maailman arvostetuimmista polkupyörävalmistajista. F.I.V. Edoardo Bianchi S.p.A ja sen tytäryritykset (kuten Legnano, Gitane, Puch ja Chiorda) kuuluvat ruotsalaisen Grimaldi Industri AB:n omistamaan Cycleurope Groupiin. Bianchi on tuonut lajiin monia merkittäviä teknisiä uudistuksia, kuten samankokoisten ilmarenkaiden käyttö. Yritys valmistaa maantie-, maasto- sekä ratapyöriä. Parhaiten Bianchi tunnetaan kilpapyöristään, jotka suunnitellaan Reparto Corsen (kilpailuosaston) tehtaalla Trevigliossa, Bergamossa, Italiassa. Bianchi USA on Bianchin Yhdysvalloissa toimiva tytäryhtiö. Yhtiö toimii Haywardista, Kaliforniasta käsin ja se suunnittelee polkupyöriä pelkästään Yhdysvaltojen markkinoille. Polkupyörät valmistetaan Taiwanissa ja Italiassa. Bianchin ajajat ovat olleet voitokkaita Ranskan ja Italian ympäriajoissa. Useat ajajat eri aikakausilta liitetään Bianchiin, muun muassa Fausto Coppi ja Felice Gimondi. Myös Danilo di Luca, Mario Cipollini, Marco Pantani, Moreno Argentin ja Jan Ullrich ovat kaikki ajaneet Bianchin valmistamilla pyörillä. Kauden 2006 loppuun Bianchi sponsoroi UCI ProTouriin osallistuvaa Liquigas-tallia. ==Väri== Bianchin polkupyörät on perinteisesti maalattu turkoosilla Celeste-nimisellä maalilla, joka tunnetaan myös Bianchin vihreänä. Celeste-väri on Bianchin omistama tavaramerkki. Värin historiaan liittyy useita tarinoita: erään tarinan mukaan väri kuvastaa Milanon taivaan sävyä ja toisen mukaan kyseessä on Italian kuningattaren, jolle Bianchi valmisti polkupyörän, silmien väri. Kolmannen tarinan mukaan Bianchi sai toisen maailmansodan aikaan runsaasti ylijäämämaalia Italian armeijalta, jota sekoitettiin oikeaan sävyyn. Neljännen mukaan väri on silkka vahinko, jonka kilpatalli teki juuri ennen Italian ympäriajoa. ==Katso myös== * Liquigas ==Aiheesta muualla== *Bianchi-konsernin sivut *Bianchi USA *Bianchin kansainvälinen sivusto Luokka:Italialaiset polkupyörävalmistajat Luokka:Italialaiset moottoripyörävalmistajat Luokka:Urheiluvälinemerkit
Payable on Death

Payable On Death on metalyhtye P.O.D.:n viides studioalbumi. Se julkaistiin vuonna 2003. Siltä julkaistiin kaksi singleä, Will You ja Change The World. Vaikka levy on kuudes P.O.D.:n albumi, se on ensimmäinen yhtyeen omaa nimeä kantava levy. Ennen albumia yhtyeen kitaristi vaihtui Marcos Curielista Jason Trubyyn. == Kappaleet == # # # # # # # # # # # # # Sleeping Awake * Levystä julkaistiin poikkeuksellisen paljon eri versioita, jonka vuoksi on vaikea kartoittaa levyn alkuperäistä kappalelistaa. == Arviot == * Allmusic: http://www.allmusic.com/album/r659730 * Christianity Today: http://www.christianitytoday.com/music/reviews/2003/payableondeath.html * Imperiumi: 8½/10 * Soundi: == Aiheesta muualla == * Payable on Death discogs.com -sivustolla == Lähteet == Luokka:Vuoden 2003 albumit Luokka:P.O.D.:n albumit
Senesino

Senesino (alun perin Francesco Bernardi, 1686 Siena - 27\. tammikuuta 1759) oli italialainen altto-kastraattilaulaja. Senesino työskenteli Dresdenin hovissa vuosina 1717–1720 ja tämän jälkeen muutti Lontooseen, jossa esiintyi Georg Friedrich Händelin oopperaseurueessa laulaen pääroolit useissa Händelin oopperoissa (muun muassa Julius Caesarin Caesarin roolin vuonna 1724). Senesinon ääni oli tunnettu voimastaan ja hän oli taidokas koloratuuran ja ilmeikkään laulun esittäjä. Hän ajautui riitoihin Händelin kanssa vuonna 1733 ja liittyi kilpailevaan oopperaseurueeseen Opera of the Nobilityyn. Vuonna 1736 hän palasi Italiaan. Senesino oli toisen tunnetun kastraattilaulajan Farinellin aikalainen. == Lähteet == * GMN: Senesino Luokka:Kastraattilaulajat Luokka:Italialaiset oopperalaulajat Luokka:Vuonna 1686 syntyneet Luokka:Vuonna 1759 kuolleet
Sotkajärvi (Hattula)

Sotkajärvi on Kanta-Hämeessä Hämeenlinnassa ja Hattulassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven pohjoiseen Kuorijoen reittiin se kuuluu. == Maantiede == Järven pinta-ala on 211 hehtaaria ja sen pituus on 3,0 kilometriä ja leveys 1,4 kilometriä. Siihen laskee 18 metsä- tai suo-ojaa. Lännestä laskee Salkoniemen pohjoispuolelle Ojajärven laskuoja ja pohjoispäähän Taipaleenlahteen laskee Pukarojärven laskuoja. Järven luusua sijaitsee järven eteläpäässä, josta saa alkunsa kilometrin pitkä Kuorijoki, joka laskee Päällisen ja Alasen läpi Rautijärveen. Järven rantaviiva on 23 kilometriä pitkä ja sen ranta on pääosin moreenipohjaista metsämaastoa, joka on vain paikoin soistunutta. Järven rantavesissä on runsaasti kiviä ja pieniä luotoja, joita on yli 50. Suurempia saaria on melkein 40, joista nimettyjä ovat Selkäsaaret ja Koivusaaret. Rannoille on rakennettu kohtuullisesti loma-asuntoja, joille johtaa tiet Kuuslammin kylältä. Hämeenlinnan ja Tammelan välinen raja kulkee järven länsipuolelta ohi noin 100−500 metrin päästä. Sen sijaan Hattulan ja Hämeenlinnan välinen raja oikaisee järven yli. Sotkajärveä lähin kauppa on Teuron kyläkaupan lopetettua Tammelassa tai Iittalassa, joihin on hieman sijainnista riippuen melko sama matka. Matkaa Helsinkiin on noin 120 kilometriä ja Forssaan ja Hämeenlinnaan kumpaankin noin 30 kilometriä. Valtatie 10 Turusta Hämeenlinnaan kulkee vähän matkan päästä Teuron kylästä. == Luonnontila == Sotkajärvi on humuspitoinen ja karu järvi, jonka vedenlaatu on tyydyttävä tai hyvä. Veden näkösyvyys vaihtelee 1,6−2,25 metriä eli se on lievästi sameaa. Vesi on myös lievästi hapanta. Fosforin määrä vedessä on hyvin alhainen, mutta typen määrät keskimääräistä suuremmat. Yleensä järvessä on talvella tyydyttävä happitilanne, mutta happi saattaa paikoin loppuakin. Veden viipymä järvessä on keskimäärin yksi kuukausi. Järveen on istutettu lahnoja. == Historia == Sotkajärven vedenpinnan laskemisesta on tehtu anomus vuonna 1857. Järvenlasku on heikosti dokumentoitu, mutta vertaamalla nykykarttoja esimerkiksi vuoden 1884 Senaatin kartastoon, voidaan nähdä järvenlaskun aiheuttamia eroja rantaviivaan. Järven luoteiskulman rannan viereiset saaret ovat nykyään niemiä. Samoin nähdään Hevonniemen saaristossa, järven eteläosan saarissa ja niemissä ja eteläkärjen saarissa muutoksia. Karttojen perusteella tiedetään, että järven vedenpintaa on alennettu ennen 1880-lukua. Erään tarinan mukaan Sotkajärven laskun menettelystä oli syntynyt riita teurolaisten ja Saaren kartanonväen välille. Sen seurauksena Myllyharjun myllyn lasku-uoma tuhoutui liiallisen vedentuloon ja myllyn uoma syveni itsekseen. Harjun hiekka-ainesta joutui veden mukana Alaseen. Päällisen lasku- uoman syveneminen laski myös sitä. == Lähteet == Luokka:Teuronjoen valuma-alue (Pyhäjärven alue) Luokka:Hattulasta Hämeenlinnaan liitetyn alueen järvet Luokka:Hattulan järvet
Hazem Ali

Hazem Ali (s. 20. joulukuuta 1978, Chicago, Illinois)Hazen Ali WrestlingdatassaViitattu 26.7.2023 on yhdysvaltalainen painija, joka on työskennellyt World Wrestling Entertainment'issä eli WWE:ssä managerina. Hän toimi samoalaisen Umagan managerina tämän kuolemaan joulukuussa 2009 saakka. Hänet tunnetaan parhaiten nimellä Armando Alejandro Estrada. Hän oli ECW:n johtajahahmo mutta hänet erotettiin. == Aiheesta muualla == * Hazem Alin WWE profiili * ==Lähteet== Luokka:Yhdysvaltalaiset showpainijat Luokka:Vuonna 1978 syntyneet Luokka:Elävät henkilöt
Todd Brunson

Todd Alijondro Brunson (s. 7. elokuuta 1969) on yhdysvaltalainen pokeriammattilainen ja pokerilegenda Doyle Brunsonin poika. Todd Brunson ei kuuluisasta isästään huolimatta opetellut pokerinpeluuta ennen kuin collegessa. Hän jätti koulunsa kesken ja ryhtyi ammattilaiseksi. Suurimman osan pokeriurastaan hän on pelannut käteispelejä, usein yhdessä isänsä kanssa Bellagion kasinon suurimmissa käteispöydissä. Viime vuosina Brunson on kuitenkin alkanut pelata enemmän myös turnauksia. Brunson on voittanut urallaan yhden World Series of Poker -turnauksen: vuonna 2005 hän oli ykkönen $ 2,500 Omaha Hi/Lo -turnauksessa. Näin Doyle ja Todd Brunsonista tuli ensimmäiset isä ja poika, jotka ovat molemmat voittaneet WSOP-rannekkeen. Todd Brunson kirjoitti isänsä Super System 2 -kirjaan Seven Card Stud High Low Eight or Better -osion.Todd sijoittui vuoden 2007 world series of pokerin main eventissä sijalle 459 ansaiten 29,883$. Poker Superstars -kutsuturnauksen toisella kaudella vuonna 2005 Brunson tuli toiseksi Johnny Chanin jälkeen. Seuraavana vuonna hän oli jälleen finaalissa, mutta oli tällä kertaa ykkönen voittaen Antonio Esfandiarin ja ansaiten 400 000 dollaria. Poker Superstarsin neljäsfinalistien ilmaiskutsuturnauksessa helmikuussa 2006 Brunson otti voiton ja puolen miljoonan dollarin ykköspalkinnon. Brunson on ollut mukana myös televisioidussa Ultimate Poker Challenge -turnaussarjassa ja pelannut GSN:n High Stakes Pokerin kolmella ensimmäisellä tuotantokaudella. Elokuussa 2007 Brunsonin pokeriuran turnausansiot ylittivät 3,0 miljoonaa dollaria. == Lähteet == == Aiheesta muualla == * Todd Brunson DoylesRoom.com- nettipokerihuoneen sivuilla * Card Player -lehden haastattelu: Todd Brunson: His Own Successful Path * PokerListings.com:n profiili * Luokka:Yhdysvaltalaiset pokerinpelaajat Luokka:Vuonna 1969 syntyneet Luokka:Elävät henkilöt